ประกาศกระทรวงการคลัง เรื่อง การแก้ไขข้อบังคับของบริษัท กสท โทรคมนาคม จำกัด (มหาชน)

ประกาศกระทรวงการคลัง
ประกาศกระทรวงการคลัง
เรื่อง การแก้ไขข้อบังคับของ
บริษัท กสท โทรคมนาคม จำกัด (มหาชน)
 

อาศัยอำนาจตามพระราชบัญญัติทุนรัฐวิสาหกิจ
พ.ศ. ๒๕๔๒ มาตรา ๒๒ และมาตรา ๒๓ ซึ่งกำหนดให้รัฐวิสาหกิจที่เปลี่ยนทุนเป็นหุ้นตามกฎหมายดังกล่าว
ถือหุ้นโดยกระทรวงการคลังทั้งหมดและในระหว่างที่กระทรวงการคลังยังมิได้โอนหุ้นที่ถือให้แก่บุคคลอื่น
มิให้นำบทบัญญัติตามประมวลกฎหมายแพ่งและพาณิชย์ และกฎหมายว่าด้วยบริษัทมหาชนจำกัด ในส่วนที่ว่าด้วยจำนวนผู้ถือหุ้นและจำนวนหุ้นที่ผู้ถือหุ้นแต่ละคนจะพึงถือไว้ได้มาใช้บังคับ
และให้ถือว่าความเห็นของกระทรวงการคลังเกี่ยวกับบริษัทนั้นเป็นมติของที่ประชุมผู้ถือหุ้น
ประกอบกับข้อบังคับของบริษัท กสท โทรคมนาคม จำกัด (มหาชน)
ข้อ ๒๔ (๑) กำหนดให้การวินิจฉัยชี้ขาดเรื่อง
การแก้ไขเพิ่มเติมหนังสือบริคณห์สนธิและข้อบังคับของบริษัทจะต้องได้รับคะแนนเสียงไม่น้อยกว่าสามในสี่
(๓/๔) ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

กระทรวงการคลังในฐานะผู้ถือหุ้นทั้งหมดของบริษัท
กสท โทรคมนาคม จำกัด (มหาชน) อนุมัติให้บริษัท กสท โทรคมนาคม
จำกัด (มหาชน) แก้ไขข้อบังคับของบริษัท ข้อ
๔๑ เป็นดังนี้
ข้อ ๔๑ กรรมการผู้มีอำนาจลงลายมือชื่อผูกพันบริษัทได้
คือ กรรมการสอง (๒) คนลงลายมือชื่อร่วมกันและประทับตราสำคัญของบริษัท
ที่ประชุมผู้ถือหุ้นหรือคณะกรรมการมีอำนาจกำหนดและแก้ไขเปลี่ยนแปลงกรรมการผู้มีอำนาจลงลายมือชื่อผูกพันบริษัท พร้อมประทับตราสำคัญของบริษัทได้

โดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้น
ตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ.
๒๕๔๒

ทั้งนี้
ตั้งแต่บัดนี้เป็นต้นไป[๑]


ประกาศ ณ วันที่ ๒๒ ธันวาคม
พ.ศ. ๒๕๔๗
ศุภรัตน์ ควัฒน์กุล
ปลัดกระทรวงการคลัง








































วชิระ/ตรวจ
๑๐
มิถุนายน ๒๕๔๘

ศิริยา/แก้ไข
๒๗
มกราคม ๒๕๔๙

[๑] ราชกิจจานุเบกษา เล่ม ๑๒๒/ตอนที่ ๑๔ ง/หน้า ๔๔/๑๗
กุมภาพันธ์ ๒๕๔๘